KUMUSTA Brødre og Søstre og alle hedninger Venner - På tide med et nytt
nyhetsbrev! Målet mitt med et brev i måneden røyk allerede etter en måned,
men det viser bare at jeg har noe å gjøre kanskje!! For jeg har det!

Gennerelt: Har gått inn i regntiden nå, så brunfargen som jeg har vært så stolt av forsvinner litt etter litt - men det er gøy med regn - også lyn da..oy oy, sikk sakk over hele himmelen - utrolig kick å se på! Og flom i gatene! Se de små filippenserne gå med vann til over magen med slipperser i den ene hånden og paraply i den andre...moro - og godt med litt kulde etter den voldsomt varme sommeren!(kulde vil si kanskje 27 grader om kvelden isteden for 35...) Jeg er fortsatt frisk selv om ryggen faktisk ikke har vært på topp de siste dagene, men du og du hvor vennene mine kan massere og da er det jo greit! Har lært noen massasje tips så "kom til meg alle dere som strever og har vond rygg og jeg vil gi dere ... massasje"(Sorry, bare Gud kan helbrede, Han gjør det nå og da her nede så troen vokser jo når man ser sånt!)

Siden sist har det skjedd noen forandringer her: 3 disipler har dratt og 4 nye har kommet! Utfordring begge deler, å la de dra selv om en kanskje skulle ønske at de hadde blitt litt lenger da en ser hvilken hjelp vi kan gi sml. med systemet utenfor basen, men det er vel det som gjør stedet her til ikke å være en sekt! Alle har egen fri vilje til å gjøre hva de vil! 2 til kommer til å dra snart men de vil ta DTS, YWAM`s "bibelskole" - veldig gøy å se hvordan disse disiplene har tro til at Gud skal ordne alt, spes. Det økonomiske, for ingen av dem har penger enda, men Gud har ordnet sånt før! Så er det disse 4 nye som har kommet! En salig blanding... 2 av dem kan man merkbart se at har gått på stoff lenge, 1 HIV positiv som HIV/AIDS ministry har hatt kontakt med! Har vært med 2 ganger til Hospitalet som de besøker i Manila og siste gangen snakket jeg med denne jenta og innbød henne til å komme på besøk en uke, og jommen meg så kom hun gett og vil bo her og være en del av discipleshipsn den 4. har ikke vært borti prostitusjon eller drugs men er søster av en annen HIV tass, og DU hvor gøy det er å se hvordan hun har tatt imot Jesus, blitt fylt med den Hellige Ånd og skikkelig brennende - hun kommer med vitnesbyrd hele tiden og er en utrolig sprudlende og skjønn jente! 

Ellers kan man si at Gud har gjort ENORMT mye for og i meg den tiden jeg har vært her! Var også 100% sikker på hva jeg skulle gjøre når jeg kom tilbake i Oktober, men så sa Gud noe annet så jeg er ennå litt usikker på hva det neste steget blir! Mest sannsynlig drar jeg tilbake hit til Olongapo i slutten av Oktober for å studere(Charlotte studere...)Tagalog, språket her + være på basen for å hjelpe til, men er ennå ikke sikker! Venter og ber, og håper dere kan be med!

NORGE, OSLO, RISLØKKA, FAMILIE, VENNER OG SKOGVOLLVEIEN "se jeg kommer snart, holdt fast på det du har så ingen tar fra deg dine kroner" (gi de heller til misjonen: 0540 66 22349 :) )..hm nei: 2. August lander jeg på Gardermoen! Ta veldig gjerne kontakt! Gleder meg til å sneise i gatene i Oslo igjen og jeg har ENORMT mye bilder som jeg STOLT gjerne vil vise frem!